དར་ཆ་སྤྲོད་པའི་མཛད་སྒོ་ཚར་རྗེས།ཞི་ཅིན་ཕིང་གིས་བསླབ་སྟོན་བཀའ་སློབ་གནང་ཞིང་།ཁོང་གིས་ཏང་ཀྲུང་དབྱང་གིས་དྲག་ཆས་ཉེན་རྟོག་དཔུང་སྡེའི་བཀོད་འདོམས་སྒྲིག་སྲོལ་ལེགས་སྒྲིག་བྱས་ཏེ་ཏང་ཀྲུང་དབྱང་དང་ཀྲུང་དབྱང་དམག་ཨུད་ཀྱིས་དྲག་ཆས་ཉེན་རྟོག་དཔུང་སྡེར་གཅིག་སྡུད་གཅིག་གྱུར་འགོ་ཁྲིད་ལག་བསྟར་དང་ཀྲུང་དབྱང་དམག་ཨུད་དང་།དྲག་ཆས་ཉེན་རྟོག་དཔུང་སྡེ།དཔུང་སྡེའི་འགོ་ཁྲིད་བཅས་ཀྱི་བཀོད་འདོམས་སྒྲིག་སྲོལ་ལག་བསྟར་བྱ་རྒྱུའི་གཏན་འབེབས་བྱས་ཡོད།དེ་ནི་ཏང་ཀྲུང་དབྱང་གིས་ཕྱོགས་ཡོངས་ནས་ཏང་གིས་རྒྱལ་ཡོངས་ཀྱི་དྲག་ཆས་སྟོབས་ཤུགས་ལ་འགོ་ཁྲིད་གཙང་བཙན་བྱ་རྒྱུ་དོན་འཁྱོལ་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དམག་དོན་ལམ་ལུགས་མཐའ་འཁྱོངས་དང་འཕེལ་རྒྱས་གཏོང་ཆེད་བཏོན་པའི་ཆབ་སྲིད་ཀྱི་གཏན་འབེབས་གལ་ཆེན་ཞིག་ཡིན་པ་མ་ཟད།ཏང་གིས་དུས་རབས་གསར་པར་དམག་དཔུང་སྟོབས་ཆེར་གཏོང་བའི་དམིགས་ཚད་མངོན་འགྱུར་དང་།རྒྱལ་ཁབ་ཀྱི་བཅོས་སྐྱོང་མ་ལག་དང་བཅོས་སྐྱོང་ནུས་པ་དེང་རབས་ཅན་དུ་འགྱུར་རྒྱུར་སྐུལ་འདེད་གཏོང་རྒྱུ།ཏང་དང་རྒྱལ་ཁབ་ཀྱི་ཡུན་རིང་བདེ་འཁོད་མངོན་འགྱུར་བྱ་རྒྱུ་བཅས་ལ་གལ་ཆེ་ལ་རྒྱང་རིང་གཏིང་ཟབ་ཀྱི་དོན་སྙིང་ལྡན་ཡོད་ཅེས་གསུངས་པ་རེད།